|  |  |
| --- | --- |
| **Διοικητικό Συμβούλιο****Εταιρείας Γενετικής****στην Οφθαλμολογία**Πρόεδρος: Γ. ΚίτσοςΑντιπρόεδρος: Μ.Μ. ΜόσχουΓραμματέας: Ε. ΧατζηράλληΤαμίας: Ε. ΧατζηράλληΜέλη: Ι. Γεωργίου, Χρ. Κρούπης | **ΔΕΛΤΙΟ ΤΥΠΟΥ**Ημερίδα της Εταιρείας Γενετικής στην Οφθαλμολογία20 Οκτωβρίου 2018, ξενοδοχείο «Grand Serai», ΙωάννιναΗ **1η Ημερίδα της Εταιρείας Γενετικής στην Οφθαλμολογία**, θα διεξαχθεί στα **Ιωάννινα**, στις **20 Οκτωβρίου 2018**, στο ξενοδοχείο **«Grand Serai»**, με ελεύθερη συμμετοχή.Η Eταιρεία, Πρόεδρος της οποίας είναι ο **Καθηγητής Οφθαλμολογίας του Πανεπιστημίου Ιωαννίνων Γεώργιος Κίτσος**, στα πλαίσια της **Ημερίδας** αυτής, προσπαθεί να προάγει την ενημέρωση στα σύγχρονα θέματα της **γενετικής** **στην Οφθαλμολογία**, όπως αυτά αναπτύσσονται μέσω της βασικής και κλινικής έρευνας. Το επιστημονικό πρόγραμμα της ημερίδας, περιλαμβάνει **διακεκριμένους ομιλητές**, που θα καλύψουν όλα τα επίκαιρα θέματα της **Γενετικής στην Οφθαλμολογία**, καθώς και την **συσχέτισή της με τις βασικές επιστήμες**.Η οφθαλμική γενετική έρευνα έχει σημειώσει ραγδαία εξέλιξη τα τελευταία περίπου 30 χρόνια, καθώς μέχρι σήμερα έχουν ανακαλυφθεί εκατοντάδες γονίδια τα οποία εμπλέκονται στις σχεδόν 140 κληρονομικές ασθένειες, που προκαλούν μείωση ή απώλεια της κεντρικής ή της περιφερικής όρασης.Έτσι, ανοίγει νέους δρόμους στην έγκαιρη διάγνωση και αποτελεσματική θεραπεία των κληρονομικών οφθαλμικών ασθενειών και, συνεπώς, στην καλύτερη φροντίδα των ασθενών. Άλλωστε, ο εντοπισμός του υπεύθυνου γονιδίου ή υπεύθυνων γονιδίων για μία πάθηση, μέσω της γενετικής ανάλυσης, αποτελεί απαραίτητη προϋπόθεση για την εφαρμογή εξατομικευμένων γονιδιακών θεραπειών.Η συνεχής εξέλιξη στον τομέα της **γενετικής** και η είσοδός της στη ζωή μας σε **προγνωστικό και θεραπευτικό επίπεδο,** καθιστούν αναγκαία την ενημέρωση όλων των **Οφθαλμιάτρων** στα θέματα αυτά. Παράλληλα, στην ημερίδα αυτή, θα παρουσιαστεί η **νεοσύστατη Εταιρεία Γενετικής στην Οφθαλμολογία** και οι σχετικές δραστηριότητές της.Η **Ημερίδα** απευθύνεται όχι μόνο σε **Οφθαλμιάτρους**, αλλά και σε **επιστήμονες πολλών ειδικοτήτων της Ιατρικής, καθώς και σε επιστήμονες βιολόγους, γενετιστές, βιοχημικούς, χημικούς, φαρμακολόγους, και σε οποιονδήποτε με ιδιαίτερο ενδιαφέρον για τη γενετική και τις εφαρμογές της στις Επιστήμες Υγείας**.Οι εργασίες της **Ημερίδας**, θα ξεκινήσουν το **Σάββατο 20 Οκτωβρίου και ώρα 10 το πρωί στην Αίθουσα «Λόρδος Βύρων»**.Στις **13.15**, θα δοθεί τιμητική διάλεξη από τον Καθηγητή κ. **ΜΒ. Petersen, με θέμα «Συσχέτιση φαινοτύπου-γονοτύπου σε οφθαλμικά νοσήματα».**Θα ακολουθήσει απονομή τιμητικής πλακέτας στον κ. **Petersen** από τον **Καθηγητή κ. Γ. Κίτσο.***Για περισσότερες πληροφορίες, οι ενδιαφερόμενοι μπορούν να απευθύνονται στο Οργανωτικό Συντονιστικό Γραφείο: ΣΥΝΕΔΡΙΑΚΗ ΑΕ/CONFERRE SA**Διεύθυνση: Λεωφ. Σταύρου Νιάρχου, Περιοχή Μάρες**45500, Πεδινή, Ιωάννινα, Τηλέφωνο: +30 26510 68610, Φαξ: +30 26510 68611,**E-mail: info@conferre.gr, Website: www.conferre.gr*\* Η Ημερίδα της Εταιρείας Γενετικής στην Οφθαλμολογία στο [**facebook**](https://www.facebook.com/events/1761516510573565/) |